Eesti Kohtuekspertiisi seisukoht Korrakaitseseaduse VTK kohta

EKEI toetab järgmisi ettepanekuid:

KorS § 41 lg 13 sätestab, et bioloogilise vedeliku proovi uuringu tulemuste ning isiku terviseseisundi kirjelduse protokolli põhjal annab riiklik ekspertiisiasutus hinnangu isiku joobeseisundi olemasolu või puudumise kohta. Seega ilma terviseseisundi kirjelduse protokollita ei ole riiklikul ekspertiisiasutusel (Eesti Kohtuekspertiisi Instituut) võimalik isiku joobeseisundi olemasolu või puudumise kohta hinnangut anda. **Kindlasti peaks olema võimalus hinnangu andmiseks ka ilma terviseseisundi kirjeldamise protokollita, kasutades selle asemel korrakaitseorgani poolt koostatud kirjeldust isiku joobeseisundile viitavatest tunnustest, kui korrakaitseorgan ei ole pidanud vajalikuks tervishoiuteenuse osutajalt terviseseisundi kirjeldust nõuda (nt kui isiku narkojoobe tunnused on väga ilmselged).** Sellistel juhtudel oleks vajalik esitada vormikaamera salvestis.

Häiritud kehalised funktsioonid võivad olla põhjustatud ka väsimusest või muudest teguritest sh erinevatest haigustest, mis võivad jätta välise mulje, et tegemist on isikuga, kellel esineb joobeseisund.

Kui me lähtume seisukohast, et isikul võivad esineda kehaliste funktsioonide häiritus ka mõne muu teguri sh haiguse või ravimite tarvitamise tagajärjel ja et see on siiski subjektiivne tunnus ning et haiglates teevad terviseseisundi kirjeldust arstid, kellel on selleks erinevad teadmised/oskused, siis peaks seaduses olema kindlasti võimalus määrata joovet ka ilma tervisseisundi kirjelduseta.

**Terviseseisundi kirjeldamise võimaluse peab andma ka korrakatsetöötajatele.** Kui korrakaitsetöötaja küsib kehaliste funktsioonide kirjelduse tegemise ajal isikul esinevate haiguste olemasolu (nt kilpnääre, südame veersoonkonna haigused) ja ravimite tarvitamist, siis saaks paljudel juhtudel välistada, et muutused kehalistes funktsioonides on tingitud haigustest või ravimite tarvitamisest.

**EKEI toetab seisukohta, et terviseseisundi kirjeldust võib teha ka mõni muu meditsiiniharidusega töötaja peale arsti nt õde**.

**Samuti peame mõistlikus ettepanekut, et terviseseisundi kirjelduse tegemine ei pea tingimata toimuma tervishoiuteenuse osutaja juure**s. Võiks toimuda nt politseijaoskonnas, kainestusmajas või sündmuskohal (kiirabi)jm.

**EKEI on seisukohal, et narkootiliste ainete tarvitamise tagajärjel joobe määramiseks võiks anda võimalus piirduda ainult terviseseisundi kirjeldamise ja/või korrakaitsetöötaja vormikaamera salvestuse ja bioloogilisest materjalist aine sisalduse määramisega. Alati ei peaks tegema arstlik toksikoloogia ekspertiisi.**

Kui korrakaitsetöötajal tekib kahtlus, et isik on narkojoobes, siis peaks tegema terviseseisundi kirjelduse (tervishoiutöötaja) või kehaliste funktsioonide kirjelduse korrakaitsetöötja või on selleks vormikaamera salvestis, millele lisandub kindlasti bioloogilise vedeliku uuring laboris. Kui labori analüüs on positiivne, siis isik on joobes. Kui isik pole tulemusega nõus ja väidab, et tal on selleks muud põhjused (ravimid, haigused jm), siis tehakse arstlik toksikoloogia ekspertiis.

Kui tegemist on ainetega, mis võivad püsida organismis päevi (nt kanep, kokaiin) ja isik väidab, et ta tarvitas neid aineid ca 3-5 päeva tagasi, **siis võiks ikkagi olla tegemist sõidukijuhtimise keeluga.** Isik peab teadma, et nt kanepi tarvitamise järgselt võib ta analüüs olla positiivne päevi, mistõttu ta ei tohiks sõidukit juhtida.

**Eraldi teema on indikaatorvahendi kasutamine:**

Narkootiliste ainete tarvitamise tagajärjel joobe määramisel võiks indikaatorvahendit kasutada joobe määramiseks eeltestina ja selle peaks üldjuhul kinnitama bioloogilise vedelike uuringuga. Indikaatorvahendi ülesanne on anda indikatsioon, et inimene võib olla tarvitanud narkootilisi aineid. Tegemist võib olla ka valepositiivse tulemusega, mistõttu peaks üle kinnitama labori analüüsiga.

Miks indikaatorvahendi näidu peab üle kontrollima laboris?

Indikaatorvahendiga ei saa määrata kõiki aineid nt ei saa määrata GHB-d, uued narkootilised ained (nitaseenid), valepositiivne näit võib olla mõnede ravimite tarvitamisel.

Marika Väli

EKEI teaduse asedirektor

19.08.2024